Folketing
2009-03-13

Med hensyn til det første med de nye toner vil jeg sige, at det er sådan, at det også er en ny situation; det er helt afgjort en ny situation, vi står i. Og jeg har det sådan, at jeg tilpasser min tales indhold til den virkelighed, jeg nu er til stede i. Måske er det en tanke værd for hr. Søren Espersen, at han også tilpasser sine holdninger til den virkelighed, der efterhånden er opstået. Hvorfor er bloktilskuddet nødvendigt? Fordi vi ikke har fået vores indtægter endnu, så enkelt kan det siges. Hvorfor har det været nødvendigt at indgå den aftale? Fordi der er to parter i den aftale, og man kan sige, at Grønland har fået en sikkerhed, indtil indtægterne overstiger det nuværende bloktilskud. Men indtil vi har egne indtægter, er det sikret, og det synes jeg er den mest betryggende måde at gøre det på.